User:Shiyam11/sandbox

சிங்கப்பூரின் மேற்குப் பகுதியில் உள்ள, ஜூரோங் மேற்கு நகரத்தில் அமைந்துள்ள சுற்றுவட்டாரப் பகுதிதான் பூன் லே. இந்தப் பகுதி பத்தொன்பதாம் நூற்றாண்டின் பிற்பகுதியிலும் இருபதாம் நூற்றாண்டின் தொடக்கத்திலும் ஒரு தொழிலதிபரின் விவசாயப் பண்ணை நிலமாக இருந்தது. கி.பி 1940-களில் அப்போதைய சிங்கப்பூர் காலனித்துவ அரசாங்கத்தின் போர் துறை, அவரது பண்ணை நிலத்திலிருந்து 1012 சதுரக் கிலோமீட்டர் நிலத்தை வாங்கியது. பிறகு, 1960களில் 420 பேர் கொண்ட மக்கள் தொகையுடன் பூன் லே கிராம வளர்ச்சிக்கு வழிகோலப்பட்டது. பின்பு 1969இலிருந்து 1974வரை வீடமைப்புக் கழகத்தால் அடுக்குமாடிக் குடியிருப்புகள் கட்டப்பட்டுத் தொடர்ந்து மக்கள் குடியமர்த்தப்பட்டனர். வளர்ச்சி: தற்போது பூன் லே ஒரு வளர்ச்சியடைந்த துடிப்பு மிக்க நகரமாக உருவாகியுள்ளது. இருப்பினும் அது தனது ‘கோட்டோங் ரோயோங்’ (Gotong Royong) உணர்வை இழக்கவில்லை. அதாவது, இங்கு வாழும் மக்கள் வெவ்வேறு இனத்தவர்களாக இருந்தாலும் அவர்கள் அனைவரும் ஒற்றுமையுடன் இணைந்து செயல்படும் உணர்வ இழக்கவில்லை. மேலும், இந்தப் பூன் லேயின் வளர்ச்சிக்குக் காரணமாக இருந்தவர்கள் அடித்தள ஆலோசகர்கள், தலைவர்கள், ஆர்வலர்கள், தொண்டர்களுமே ஆவார்கள். இவர்கள் அனைவரோடும் இணைந்து செயலாற்றும் பூன் லே வாழ் குடியிருப்பாளர்களின் துடிப்பான ஆர்வமும் வலுவான பங்களிப்பும் பூன் லே ஒரு துடிப்பான வசிப்பிடமாக அமைவதற்கு மேலும் வலுவூட்டுகின்றன. போக்குவரத்து : இனறு பூன் லே வட்டாரம் பெரிய வளர்ச்சியையும் அதிக வசதிகளையும் பெற்றுள்ளது. குறிப்பாக, சாலைகளையும் போக்குவரத்து வசதிகளையும் சொல்லலாம். ஒரு காலத்தில் சரியான போக்குவரத்துச் சாலைகள் இல்லாத இப்பகுதியில், பல முக்கியச் சாலைகளான ஜாலான் பூன் லே சாலை, பூன் லே வே சாலை, கார்ப்பரேசன் சாலை போன்றவை உருவாக்கப்பட்டுள்ளன.இப்பகுதிகளின் வழியாக நாட்டின் பல்வேறு இடங்களுக்கும் பகுதிகளுக்கும் செல்லக்கூடியவகையில் பேருந்து போக்குவரத்தும், பெருவிரைவு இரயில் போக்குவரத்தும் உள்ளன.

கல்விநிலையங்கள்: இங்கே பூன் லே உயர்நிலைப் பள்ளி, பயனியர் தொடக்கப் பள்ளி மற்றும் ஜூரோங் மேற்குத் தொடக்கப் பள்ளி, ஜூரோங் மேற்குத் உயர்நிலைப் பள்ளி போன்ற கல்வி நிறுவனங்கள் உள்ளன. வணிகம் & பொழுதுபோக்கு: இந்த வட்டாரத்தில் குடியிருக்கும் மக்களின் தேவைகளுக்கும் பொழுதுபோக்கிற்கும் ஏற்ற வகையில் பல கடைத்தொகுதிகளும் பேரங்காடிகளும் கட்டப்பட்டுள்ளன. குறிப்பாக, ஜூரோங் பாய்ண்ட் பேரங்காடி, கெக்போ பேரங்காடி, ஜெயண்ட் பேரங்காடி, செங் சியாங் பேரங்காடி போன்றவற்றைக் கூறலாம். மேலும், ஜூரோங் பாயிண்டில் சினிமா திரையரங்கம், இருபத்து நான்கு மணி நேரமும் திறந்திருக்கும் ஃபேர் பிரைஸ், பல்வேறு வகையான உணவு அங்காடிகளும் உள்ளன. இங்கு கீழ்த்தளத்தில் உள்ள உணவங்காடியில் கோமளாஸ் என்னும் பெயரில் உள்ள  இந்திய  சைவ  உணவகமும்  உள்ளது. பெரியவர் முதல் மழலையர் வரை வந்து வாழ்க்கையை அனுபவிக்கவும் பொழுதைக் கழிக்கவும் ஓர் சிறந்த இடம், ஜூரோங் சஃப்ராவாகும். இங்கு ஜரோங் வெஸ்ட் கிளை நூலகம், குளிர் சாதன வசதி பொருத்தப்பட்ட பேருந்து நிலையம், ஃபிரான்டியர் சமூக மன்றம் போன்றவை இருக்கின்றன. குடியிருப்பாளர்கள் அனைவரும் ஒற்றுமையுடன் இருந்து, உதவி தேவைப்படுபவர்களுக்கு உதவி புரிந்து நன்கு கவனித்துக் கொள்ளும் வசிப்பிடமாகப் பூன் லே திகழும். பூன் லே எல்லோருக்கும் ஒரு துடிப்பு மிக்க மற்றும்  பாதுகாப்பான  இடமாக இருக்கிறது.

ஷியாம் லெனின் த/பெ செம்பியன், உயர்நிலை நான்கு விரைவுநிலை, யுவான் சிங் உயர்நிலைப் பள்ளி. SHIYAM LENIN S/O SEMBIAN SECONDARY FOUR EXPRESS YUAN CHING SECONDARY SCHOOL

(இந்தக் கட்டுரை எழுதுவதற்குத் தேவையான குறிப்புகளை விக்கிபீடிய இணையத்தளத்திலும் கூகுள் இணையத்திலும் எடுத்தேன். )